আয়েজা খান
কানজা খান (উর্দু: کنزہ خان‎‎) যিনি পেশাগতভাবে আয়েজা খান নামে পরিচিত ( উর্দু: عائزہ خان‎‎বা آئزہ خان ; জন্ম ১৫ জানুয়ারী ১৯৯১)। তিনি একজন পাকিস্তানি অভিনেত্রী এবং মডেল, যিনি উর্দু টেলিভিশনে কাজ করেন। আয়েজা ৩০টিরও বেশি শোতে উপস্থিত হয়েছেন এবং পেয়ারে আফজাল, কোন চাঁদ রাখ এবং চুপকে চুপকেতে তার ভূমিকার মাধ্যমে প্রচুর খ্যাতি অর্জন করেছেন। তিনি দুটি লাক্স স্টাইল অ্যাওয়ার্ড, তিনটি হাম অ্যাওয়ার্ড এবং একটি পিসা অ্যাওয়ার্ডসহ বেশ কয়েকটি সম্মাননা পেয়েছেন। সিয়াসাত ডেইলি আয়েজাকে দেশের সর্বোচ্চ বেতনের সেলিব্রিটিদের মধ্যে বর্ণনা করেছে। তার কিছু উল্লেখযোগ্য অভিনয়ের মধ্যে রয়েছে, মেরে মেহেরবান (২০১৪), তুম কোন পিয়া (২০১৬), মহব্বত তুমসে নফরাত হ্যায় (২০১৭) এবং তৌ দিল কা কিয়া হুয়া (২০১৭)। নাদিম বেগের ব্লকবাস্টার মেরে পাস তুম হো- তে মেহবিশ চরিত্রে অভিনয় করে আয়েজা সমালোচকদের প্রশংসা পেয়েছিলেন।